Návrh 

na zrušenie úlohy  B.7 uznesenia vlády SR č. 724 z 13. septembra  2000  

Dňa 13. septembra 2000 vláda Slovenskej republiky uznesením č. 724 schválila „Koncepciu štátnej vednej a technickej politiky do roku 2005“. 

V bode B.7 uznesenia vlády SR č. 724/2000 bolo uložené ministrovi školstva v spolupráci s ostatnými ministrami, predsedami ostatných ústredných orgánov štátnej správy SR a predsedom Slovenskej akadémie vied „vypracovať a predložiť na rokovanie vlády návrh novely Koncepcie štátnej vednej a technickej politiky do roku 2010 (ďalej len „Koncepcia do roku 2010“)“  v termíne do 30. apríla 2005, ktorý bol listom predsedu vlády Slovenskej republiky zo dňa 15. apríla 2005  predĺžený do 15. decembra 2005.  

V súvislosti s plnením úlohy v  bode B.7 uznesenia vlády SR  č. 724/2000 navrhujeme vláde SR jej zrušenie.

Zdôvodnenie:

Nový zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktorý nadobudol účinnosť od 1. júla 2005, už neukladá ministrovi školstva vypracovať „koncepciu štátnej vednej a technickej politiky“, ale podľa § 5, ods. 1 a 2 „dlhodobý zámer štátnej vednej a technickej politiky“. 

Zároveň do „Akčného plánu pre vedu, výskum a inovácie“ schváleného uznesením vlády SR č 557 z 13. júla 2005, bola do bodu 2. zahrnutá úloha „Vypracovanie dlhodobého zámeru národnej vednej a technickej politiky“, ktorej cieľom je vypracovať „Dlhodobý zámer národnej vednej a technickej politiky do roku 2015“ a v termíne do 30. júna 2006 ho schváliť  vládou SR.

Na základe uvedených skutočností „Dlhodobý zámer národnej vednej a technickej politiky do roku 2015“ nahrádza novelu Koncepcie do roku 2010.  

Z uvedených dôvodov, preto navrhujeme vláde Slovenskej republiky zrušiť bod B.7 uznesenia vlády SR č. 724/2000.